Trepion

Trepion (Paeonia × suffruticosa) er en løvfellende busk i pionslekta. 

Den blir opptil 1,5 m høy og har brungrå stengel. Bladene er dobbeltfinnete, og blomstene er endestilte. Det er 5 grønne begerblad og 5–11 hvite, rosa, røde eller purpur kronblad. Pollenbærerne sitter på en skive som helt dekker fruktbladene. Frukten består av 5 belgkapsler som er dekket av brungule hår. 

Trepion har vært dyrket i minst 1400 år og er viktig i kinesisk kultur. På kinesisk kalles den mudan (牡丹). Den har svært lenge vært brukt som medisinplante, men dyrkes mest på grunn av de vakre, duftende blomstene. Mange av de dyrkete kultivarene har doble kronblad eller fylte blomster.

Flora of China oppgir at P. suffruticosa vokser vilt i bratte stup i de kinesiske provinsene Anhui og Henan. En genetisk studie publisert i 2014 viser derimot at P. suffruticosa ikke forekommer i vill tilstand, og at trepionene som dyrkes i hager er hybrider mellom fem ville arter.

Litteratur

Eksterne lenker 
 

Saxifragales
Medisinplanter
Kinas endemiske flora